Baseldeutsch

**Baseldytsch** (hit maischtens mit *ü* [] ússgschproche und dorum **Baseldütsch** gschriibe; uf Hoochdytsch **Baseldeutsch**) isch dr Dialäggt vo dr Stadt Basel und dr neechere Aglomerazioon.

Dr Dialäggt, wo im eschtlige Baaselbiet und fascht glych im aargauische Frickdaal gredt wird, isch s Ooberbaaselbieterdütsch. Äänlig, aber nid ganz glych wien im Baaselbiet reedet men au im soledurnische Schwarzbuebeland. Im weschtlige Baaselbiet und im Laufedaal schwätzt mä Underbaaselbieterdütsch. All die Dialäggt gheere zum Nordweschtschwyzerdytsch.

## S dradizionell Stadtbaaseldytsch
Im Geegesatz zue den allermaischte andere dytschschwyzer Dialäggt isch s dradizionell Baaseldytsch Niideralemannisch (mit Usnaam vo de Diäläggt am Rhy im Kanton Sanggalle, z Chur un wenige andere Ort im Bindner Land sin die andere Schwyzer Dialäggt hooch- oder heggschtalemannisch). Dypischi Mergmool vom Baseldytsch sinn unverschoobeni [] (z.&nbsp;B. in de Wort Keenig (König), Kreis, kenne, aber au hyffig und dradizionellerwyys in Weerter wie Kind, Kueche), Konsonanteschwechig (Tag >  Daag), Deenig vo Vokaal in offene Doonsilbe (z.&nbsp;B. wird Basel mit langem [] ússgschproche und nid wie uf Zyyridytsch mit eme kurze [a]). Au seer karaggteristisch fir s Baseldytsch isch d Rundig vom eltere /aː/ zu // (Haar > Hoor; wi z.&nbsp;B. im Schwedische) und d Entrundig (öi // > ai //, ey //; ü //, // > i //, //; ö //, // > e //, //, üe > ie; wi z.&nbsp;B. im Jiddisch).

## D Entwigglig vom Baseldytsch zum Baseldütsch
Hit spräche ebbe 50 % vo de Baaslere und Baasler s K in «Kind» als CH // uss. Au d Lenis g, wie in «glai», wird zur Fortis k oder ch («klai» ooder «chlai») und basst sich dr Uussprooch in dr Umgääbig vo dr Stadt aa. D Entrundig spiilt hit kai groossi Rolle mee: numme no [] («grien» statt «grüen») und friener statt früener sinn no stargg verbraitet; aber s git au Lyt, wo sunscht stargg ússbräggt Baseldytsch schwätze und drotzdämm [] «grüen» saage. Au s Zäpfli-r, , wird als wie weeniger als  («ch») uusgsproche, so sait me hitzedaag «Bilder», wo s friener im traditionelle Baseldytsch «Bild(e)ch» ghaisse het. Em Alldaags-Baseldytsch, wo die Veränderige duuregmacht het, sait me drum «Baseldütsch» statt «Baseldytsch».

Zämmegnoo ka me saage, dass s glassische Baseldytsch, wo friener vor allem vo der Oberschicht gschwätzt worden isch – und in verarmte Vierdel wie dr Rhygass ainewääg nie vorkoo isch – nimm vo vyyle Lyt gredt wird. Maischtens schwätze elteri Lyt non esoo und die vom «Daig», also di «meebesseren» Altigsässene. S Baaseldytsch wird aber alewyyl an de «drey scheenschte Dääg», dr Baasler Faasnacht, no stargg pflägt. Und me ka s au im Alldag braggdisch iiberaal in der Stadt no aadräffe: au gschriibe wie zem Byschbiil uff Menükaarte, in dr Wäärbig oder in Zyttige.

## S Baseldytsch im Schwyzer Film
In de Schwyzer Dialäggtfilm, wo vor allem z Ziiri broduziert worde sinn, het s Baaseldytsch lang zer Markierig vo Bösewichter dient. Das Stereotyp ka me scho im eltschte no erhaltene Dialäggtfilm *[[Jä-soo!]]* us em Johr 1935 gsee, und s isch au im Film *[[Die missbrauchten Liebesbriefe]]* (1940) dytlig. Au in de Film, wo im Zug vo dr Gaischtige Landesverdaidigung entstande sinn, wie dr *[[Landammann Stauffacher]]* vo 1941, wirds bruucht, spööter au in dr Gotthälf-Verfilmig *[[Uli der Pächter]]* (1955) und im Film *[[Bäckerei Zürrer]]* (1957), wo in dr Stadt Ziiri spiilt. Iber Doggumentaarfilm und em Dani Levy syym «Peperoni» in der Färnseeseryy *[[Motel (Schweizer Fernsehserie)|Motel]]* uus den Achtzger Joor, het sich der Basler Dialäggt filmisch kenne rehabilitiere.

## Lydderaduur
* Rudolf Hotzenköcherle: *Der Nordwesten.* I: Rudolf Hotzenköcherle: *Die Sprachlandschaften der deutschen Schweiz.* Uuseggää vom Niklaus Bigler und em Robert Schläpfer unter dr Mitaarbet vom Rolf Börlin. Aarau/Frankfurt a.&nbsp;M./Salzburg 1984 (Reihe Sprachlandschaft 1), S.&nbsp;71–77.

; Weerterbiecher
* Christoph Merian Stiftung (Uusegääber): *Neues Baseldeutsch-Wörterbuch.* Christoph Merian Verlag, Basel 2010, ISBN 978-3-85616-502-4.
* Rudolf Suter: *Baseldeutsch-Wörterbuch.* Christoph Merian Verlag, 3.&nbsp; Ufflaag Basel 2006 (Grammatiken und Wörterbücher des Schweizerdeutschen V), ISBN 978-3-85616-305-1.
* *Fridolin* [= Robert B. Christ]. *E Baseldytsch-Sammlig. Ygruumt in zwelf Fächli und in e Vytryne. Mit Helge vom Ferdi Afflerbach.* Birkhäuser, 4.&nbsp; Ufflaag Basel 1976 (Grammatiken und Wörterbücher zum Schweizerdeutschen V).
* Gustav Adolf Seiler: *Die Basler Mundart. Ein grammatisch-lexikographischer Beitrag zum schweizerdeutschen Idiotikon, zugleich ein Wörterbuch für Schule und Haus.* Detloff, Basel 1879; unveränderte Noodrugg: Sändig Reprint, Wiesbaden 1970.
* Johann Jacob Spreng: *Idioticon Rauracum oder Baselisches Wörterbuch.* Manuskript um 1760. Uuseggää vom Heinrich Löffler unter em Titel *Idioticon Rauracum oder Baseldeutsches Wörterbuch von 1768. Edition der Handschrift AA&nbsp;I&nbsp;3 der Universitätsbibliothek Basel.* Schwabe, Basel 2014.

; Grammatigge
* Rudolf Suter: *Baseldeutsch-Grammatik.* 3. Ufflaag. Christoph Merian Verlag, Basel 1992 (Grammatiken und Wörterbücher zum Schweizerdeutschen VI), ISBN 3-85616-048-5.
* Herbert Pilch: *Baseldeutsche Phonologie. Auf Grundlage der Intonation.* In: *Phonetica* 34 (1977) 165–190.
* Eduard Hoffmann: *Der mundartliche Vokalismus von Basel-Stadt in seinen Grundzügen dargestellt.* Adolf Geering’s, Basel 1890.
* Andreas Heusler: *Der alemannische Consonantismus in der Mundart von Baselstadt.* Dissertation Basel. Karl J. Trübner, Strassburg 1888.
* Gustav Binz: *Zur Syntax der baselstädtischen Mundart.* Inaugural-Dissertation Basel. Kröner, Stuttgart 1888.

; Gschichd un Entwigglig
* Ernst Erhard Müller: *Die Basler Mundart im ausgehenden Mittelalter.* Francke, Bern 1953 (Basler Studien zur deutschen Sprache und Literatur 14).
* Adolf Socin: *Zur Geschichte der Basler Mundart.* In: Franz August Stocker: *Vom Jura zum Schwarzwald. Geschichte, Sage, Land und Leute.* Aarau 1888, S.&nbsp;81–95.
* Wilhelm Bruckner: *Veränderungen im Wortschatz der Basler Mundart.* In: *Teuthonista* 8 (1931/1932), S.&nbsp;170–197.
* Albert Gessler: *Beiträge zur Geschichte der Entwicklung der neuhochdeutschen Schriftsprache in Basel.* Inaugural-Dissertation Basel. Frehner & Rudin, Basel 1888.
* Rudolf Suter: *Die baseldeutsche Dichtung vor J.&nbsp;P.&nbsp;Hebel. Basler Mundart und Mundartforschung im 17. und 18.&nbsp;Jahrhundert.* Dissertation Basel. Vineta, Basel 1949.
* Eduard Hoffmann-Krayer: *Werden und Wandeln der Basler Mundart.* In: *Sonntagsblatt der «Basler Nachrichten»,* 15.&nbsp;Joorgang, Juni/Juli 1921, Nummere 25, 26, 27. Gits au as dùùrepaginierte Separaatabzùùg.
* Wilhelm Altwegg: *Baseldytsch.* I: *Basel, ein Stadtbuch.* Basel [1932].
* Robert B. Christ: *U und Non-U in Basel. Standesunterschiede in der Basler Mundart.* I: *Sprachspiegel* 19 (1963), S.&nbsp;129–135 (Digitalisaat).
* Lorenz Hofer: *Sprachwandel im städtischen Dialektrepertoire. Eine variationslinguistische Untersuchung am Beispiel des Baseldeutschen.* Francke, Basel/Tübingen 1997 (Basler Studien zur deutschen Sprache und Literatur 72).
* Beatrice Bürki: *Sprachvariation in einem Grossbetrieb. Eine individuenzentrierte Analyse anhand sprachlicher Tagesläufe.* Francke, Basel/Tübingen 1999 (Basler Studien zur deutschen Sprache und Literatur 73).
* Petra Leuenberger: *Ortsloyalität als verhaltens- und sprachsteuernder Faktor. Eine empirische Untersuchung.* Francke, Basel/Tübingen 2000 (Basler Studien zur deutschen Sprache und Literatur 74).
* Lorenz Hofer, mit Beiträgen von Annelies Häcki Buhofer und Heinrich Löffler: *Zur Dynamik urbanen Sprechens. Studien zu Spracheinstellungen und Dialektvariation im Stadtraum.* Francke, Basel/Tübingen 2002 (Basler Studien zur deutschen Sprache und Literatur 71).

; Belletristik (Antologyy)
* Rudolf Suter (Ug.): *Uff baaseldytsch. 100 baaseldytschi Täggscht us 200 Joor.* Friedrich Reinhardt, Basel 1988.

## Noowyys